ସରକାରୀ ଗ୍ୟାସ କମ୍ପାନୀମାନେ ବିନା ସବସିଡି ବାଲା ଗ୍ୟାସ ସିଲିଣ୍ଡରର ଦାମ ୧୯ ଟଙ୍କା ବଢ଼ାଇଥିବାରୁ ନୂଆ ବର୍ଷରେ ଲୋକମାନଙ୍କୁ ଝଟକା ଲାଗିଛି । ରାଜଧାନୀ ଦିଲ୍ଲୀରେ ଏବେ ଘରୋଇ ଏଲପିଜି ସିଲିଣ୍ଡରର ଦାମ ବଢ଼ି ୭୧୪ଟଙ୍କା ହୋଇଯାଇଛି । ଓଡ଼ିଶାରେ ବି ବଢ଼ିଛି ।
ରାଜଧାନୀ ଦିଲ୍ଲୀରେ ଏବେ ଘରୋଇ ସିଲିଣ୍ଡରର ଦାମ୍ ୭୧୪ଟଙ୍କାରେ ପହଞ୍ଚିଛି ।
Share this:
ନୂଆ ଦିଲ୍ଲୀଃ ନୂଆବର୍ଷର ପ୍ରଥମ ଦିନରେ ଲୋକଙ୍କ ରୋଶେଇ ଘରେ ମହଙ୍ଗା ମାଡ଼ ହୋଇଛି । ଗ୍ୟାସ କମ୍ପାନୀଗୁଡ଼ିକ ବିନା ସବସିଡିଯୁକ୍ତ ଗ୍ୟାସ ସିଲିଣ୍ଡରର ଦାମ ୧୯ଟଙ୍କା ବଢ଼ାଇବାରୁ ରାଜଧାନୀ ଦିଲ୍ଲୀରେ ଏବେ ଘରୋଇ ସିଲିଣ୍ଡରର ଦାମ୍ ୭୧୪ଟଙ୍କାରେ ପହଞ୍ଚିଛି । ଏହି ବର୍ଦ୍ଧିତ ଦର ନୂଆବର୍ଷଠାରୁ ଲାଗୁ ହୋଇଯାଇଛି ।
ଡିସେମ୍ବରରେ ଦିଲ୍ଳୀରେ ବିନା ସବସିଡି ଯୁକ୍ତ ଗ୍ୟାସ ସିଲିଣ୍ଡରର ଦାମ ୬୯୫ ଟଙ୍କା ଥିବାବେଳେ ଲଗାତାର ୫ମାସ ଧରି ରନ୍ଧନ ଗ୍ୟାସ ସିଲିଣ୍ଡରର ଦାମରେ ବୃଦ୍ଧି ଘଟିଛି । କମ୍ପାନୀ ମାନେ ପ୍ରତିମାସ ରେଟ ରଭିଜନ କରୁଥିବାବେଳେ ଜାନୁୟାରୀରେ ରେଟ ରିଭିଜନ କରି ବିନା ସବସିଡି ଯୁକ୍ତ ଘରୋଇ ଗ୍ୟାସ ସିଲିଣ୍ଡର(୧୪.୨)ର ଦାମରେ ୧୯ଟଙ୍କା ପର୍ଯ୍ୟନ୍ତ ବୃଦ୍ଧି କରିଛନ୍ତି ।
ସେହିଭଳି କମର୍ସିଆଲ ସିଲିଣ୍ଡର(୧୯କିଲୋ)ର ଦାମରେ ମଧ୍ୟ ୨୯.୫୦ ଟଙ୍କାର ବୃଦ୍ଧି ଘଟିଥିବାରୁ ବର୍ତ୍ତମାନ ଦିଲ୍ଲୀରେ କାରବାରୀମାନଙ୍କୁ ୧୨୪୧ ଟଙ୍କା ଦେବାକୁ ପଡ଼ିବ । ସେହିପରି କଲିକତାରେ ବିନା ସବସିଡି ଯୁକ୍ତ ଘରୋଇ ଗ୍ୟାସ ସିଲିଣ୍ଡରର ଦାମ ୭୪୭, ମୁମ୍ବାଇରେ ୬୮୪ ଏବଂ ଚେନ୍ନାଇରେ ୭୩୪ଟଙ୍କା ହୋଇଯାଇଛି । ଏହି ତିନି ସହରରେ କମିର୍ସିଆଲ ସିଲିଣ୍ଡରର ଦାମ ଯଥାକ୍ରମେ ୧୩୦୮, ୧୧୯୦ ଏବଂ ୧୩୬୩ ଟଙ୍କା ହୋଇଯାଇଛି ।
ଡିସେମ୍ବରରେ ନୂଆ ଦିଲ୍ଲୀରେ ୧୪.୨ କିଲୋ ବିନା ସବସିଡି ଯୁକ୍ତ ସିଲିଣ୍ଡରର ଦାମ ୬୯୫ ଟଙ୍କା ଥିବାବେଳେ କଲିକତାରେ ୭୨୫.୫୦ ଏବଂ ମୁମ୍ବାଇରେ ୭୧୪ ଟଙ୍କା ରହିଥିଲା ।
ଗତ ବର୍ଷ ମୋଦି ସରକାର ନୂଆବର୍ଷ ଅବସରରେ ଏଲପିଜି ସିଲିଣ୍ଡରର ଦାମ ୧୨୦.୫୦ ଟଙ୍କା ହ୍ରାସ କରି ଦେଶ ବାସୀଙ୍କୁ ଉପହାର ଦେଇଥିଲେ ।
ନ୍ୟୁଜ୍ ୧୮ ଓଡ଼ିଆରେ ବ୍ରେକିଙ୍ଗ୍ ନ୍ୟୁଜ୍ ପଢ଼ିବାରେ ପ୍ରଥମ ହୁଅନ୍ତୁ| ଆଜିର ସର୍ବଶେଷ ଖବର, ଲାଇଭ୍ ନ୍ୟୁଜ୍ ଅପଡେଟ୍, ନ୍ୟୁଜ୍ ୧୮ ଓଡ଼ିଆ ୱେବସାଇଟରେ ସବୁଠାରୁ ନିର୍ଭରଯୋଗ୍ୟ ଓଡ଼ିଆ ଖବର ପଢ଼ନ୍ତୁ ।
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
